**BILJEŠKE UZ FINANCIJSKE IZVJEŠTAJE ZA RAZDOBLJE 1. SIJEČNJA DO 31. PROSINCA 2019.**

Broj RKP – a: 21519

Matični broj: 03126439

OIB: 23451386899

Naziv obveznika: Srednja škola Glina,

Adresa obveznika: Frankopanska 30, Glina

Oznaka razine: 31

Šifra djelatnosti: 8532

Razdjel: 000

Šifra županije/grada: 121 Sisačko-moslavačka županija/ Glina

Srednja škola Glina posluje u skladu sa Zakonom o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 98/18, 98/19) te Statutom škole. Škola obavlja djelatnost srednjoškolskog obrazovanja te gospodarsku djelatnost iznajmljivanja školskog prostora. Srednjoškolsko obrazovanje odvija se u jednoj zgradi u jednosmjenskoj nastavi.

Godišnji financijski izvještaji Srednje škole Glina sastavljeni su nakon što su proknjižene sve poslovne promjene, događaji i transakcije za razdoblje 01. siječnja - 31. prosinca 2019. Izvještaji su sastavljeni i predaju se prema odredbama Pravilnika o financijskom Izvještavanju u proračunskom računovodstvu (Narodne novine broj 03/15, 93/15, 135/15, 2/17, 28/17, 112/18 i 126/19) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2020. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Financijske agencije. Osoba odgovorna za sastavljanje financijskih izvještaja jest voditeljica računovodstva Iva Pereković, a odgovorna osoba za predaju financijskih izvještaja jest ravnateljica Marija Margušić-Novosel.

 o **Bilješke uz Bilancu** – **Obrazac BIL**

* Bilješka broj 1- **AOP 015** *Uredska oprema i namještaj*- Stanje na dan 1.1.2019. na računima odjeljka 0221 iznosi 901.152,00 kn, a na dan 31.12.2019. iznosi 909.138,00 kn. Navedeno povećanje odnosi se na nabavu namještaja i opreme za kabinete fizike, kemije i biologije u sklopu sredstava dobivenih od Ministarstva znanosti i obrazovanja.
* Bilješka broj 2 – **AOP 031** *Knjige* – Stanje na dan 1. 1. 2019. na računima odjeljka 031 iznosi 183.853,00 kn, a na dan 31. 12. 2019. iznosi 189.848,00 kn. Razlika između početnog i završnog stanja nastala je zbog nabave knjiga za školsku knjižnicu iz sredstava Ministarstva znanosti i obrazovanja te Osnivača, Sisačko-moslavačke županije.
* Bilješka broj 3 – **AOP 064** *Novac u banci i blagajni*– Stanje novčanih sredstava na žiro računu škole na dan 31.12.2019. godine iznosi 283.055,00. Navedena novčana sredstva namijenjena su za podmirivanje obveza nastalih u prosincu 2019. s dospijećem plaćanja u siječnju 2020. godine. Također na žiro računu škole nalazi se i 100.000,00 kn primljenih iz državnog proračuna namijenjenih za završetak izgradnje projekta „Učionica na otvorenom i edukativna Sofijina šetnica“.
* Bilješka broj 4 – **AOP 153 -** *Potraživanja za prihode od prodaje proizvoda i robe te pruženih usluga* – Stanje potraživanja na dan 31.12.2019. iznosi 4.284,00 kn. Navedeni iznos odnosi se na nenaplaćene izlazne račune s dospijećem u siječnju 2020. godine.
* Bilješka broj 5 - **AOP 175 –** *Obveze za nabavu nefinancijske imovine* - Stanje obveza za nabavu nefinancijske imovine na dan 31.12.2019. iznosi 217.244,00 kn.Navedeni iznos odnosi se na nabavu nefinancijske imovine tijekom 2019. godine.
* Bilješka broj 6- **AOP 227** - Ostali vlastiti izvori - Stanje na dan 31.12.2019. godine iznosi 50.980,00 kn, a odnosi se na sredstva dobivena iz gradskog proračuna grada Gline.
* **Bilješka broj 7 – AOP 244 i AOP 245-** *Izvanbilanči zapisi aktiva/pasiva* - Stanje na dan 31.12.2019. iznosi 84.669,0 kn, a odnosi se na vrijednost 19 prijenosnih računala koja smo dobili od Carneta, u sklopu projekta „Škole za život“. Navedena prijenosna računala u vlasništvu su Carneta do 2022. godine kada postaju vlasništvo škole.

**o Bilješke uz Izvještaj o prihodima i rashodima, primicima i izdacima – Obrazac PR-RAS**

* Bilješka broj 1- **AOP 054** - *Pomoći proračunu iz drugih proračuna* – Stanje na ovoj poziciji iznosi 100.000,00 kn, a odnosi se na primljena sredstva iz Državnog proračuna Republike Hrvatske za projekt „Učionica na otvorenom i edukativna Sofijina šetnica“. Navedeni projekt biti će realiziran u 2020. godini.
* Bilješka broj 2 - **AOP 067**- *Tekuće pomoći temeljem prijenosa EU sredstava* - Stanje na ovoj poziciji iznosi 77.618,00 kn, a odnosi se na novčana sredstva primljena za isplatu plaća i troškova putovanja na panel diskusije nastavnika koji su sudjelovali u ESF projektu „(P)ostanimo financijski i digitalno pismeni“. Srednja škola Glina zajedno s još 3 škole bila je partner Strukovnoj školi Vice Vlatkovića Zadar i Obrtničkom učilištu Zagreb.
* Bilješka broj 3 - **AOP 123** - *Prihodi od prodaje proizvoda i robe te pruženih usluga i prihodi od donacija* – Stanje na ovoj poziciji iznosi 30.412,00 kn, a odnosi se na prihode od prodaje proizvoda i pruženih usluga koje je Srednja škola Glina ostvarila u 2019. godini iznajmljivanjem poslovnog prostora i zakupom krovne površine (18.791,00 kn) te tekućih donacija (11.621,00 kn) koje smo primili od turističke agencije za troškove dnevnica nastavnika pratitelja na školskim izletima i maturalnim putovanjima.
* Bilješka broj 4 - **AOP 132** - *Prihodi iz nadležnog proračuna za financiranje rashoda poslovanja* – Stanje na ovoj poziciji u 2019. godini iznosi 665.529,00 kn, a odnosi se na prihode Osnivača- Sisačko-moslavačke županije za materijalne rashode.
* Bilješka broj 5 - **AOP 360** - *Postrojenja i oprema* - U izvještajnom razdoblju ostvareno je 107.596,00 kn. Navedeni iznos odnosi se na nabavu opreme u okviru projekta „Škole za život“ za opremanje kabineta fizike, kemije i biologije.
* Bilješka broj 6 - **AOP 635** – Višak *prihoda i primitaka raspoloživ u sljedećem razdoblju* Stanje na navedenoj poziciji iznosi 108.733,00 kn. Navedeni višak koristit će se u sljedećem obračunskom razdoblju.

**o Bilješke uz Izvještaj o obvezama – Obrazac OBVEZE**

* Bilješka broj 1 - **AOP 037** - *Stanje dospjelih obveza na kraju izvještajnog razdoblja* iznosi 618.679,00 kn, a odnosi se na rashode za zaposlene koji su predviđeni za siječanj 2020. godine.
* Bilješka broj 2 - **AOP 090** - *Stanje nedospjelih obveza na kraju izvještajnog razdoblja* iznosi 92.963,00 kn, a odnosi se na obveze koje nisu podmirene jer imaju dospijeće u siječnju 2020. godine.

Datum: 29.01.2020.

Voditelj računovodstva: Iva Pereković

Zakonski predstavnik: Marija Margušić- Novosel, prof.